**ΠΑΡΑΡΤΗΜΑ Ι**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΒΟΛΗΣ/ΕΝΤΑΞΗΣ\***

**\*ΠΡΟΣΟΧΗ: Επισημαίνεται ότι κάθε επισυναπτόμενο έγγραφο θα πρέπει να έχει χωρητικότητα μέχρι 10 ΜΒ και ότι το σύνολο των επισυναπτόμενων δικαιολογητικών δε θα πρέπει να ξεπερνά τα 50 ΜΒ**

|  |  |
| --- | --- |
| **Α/Α** | **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΒΟΛΗΣ/ΕΝΤΑΞΗΣ – ΦΑΚΕΛΟΣ ΥΠΟΨΗΦΙΟΤΗΤΑΣ** |
|  | Έντυπο υποβολής (αρκεί η οριστικοποίησή του στην ηλεκτρονική υποβολή του ΠΣΚΕ)  Δεν επισυνάπτετε κάποιο αρχείο, το έντυπο παράγεται αυτόματα από το Πληροφοριακό Σύστημα Κρατικών Ενισχύσεων (ΠΣΚΕ) ([www.ependyseis.gr/mis](http://www.ependyseis.gr/mis)), στο οποίο υποβάλλετε την αίτηση χρηματοδότησης (βλ. οδηγό εισαγωγής στο ΠΣΚΕ/ ΦΑΚΕΛΟΣ υποδειγμάτων και οδηγιών). |
|  | Κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (**με εμφανή την ημερομηνία εκτύπωσης** η οποία θα είναι μεταγενέστερη από την ημερομηνία της πρόσκλησης)  Επισυνάπτετε πρόσφατη εκτύπωση ενεργών ΚΑΔ (προσωποποιημένη πληροφόρηση), από τα στοιχεία μητρώου της επιχείρησης στο TAXISnet, που θα φέρει ημερομηνία τουλάχιστον μεταγενέστερη από την ημερομηνία της πρόσκλησης (βλ. σχετικό ενδεικτικό υπόδειγμα κατάστασης ενεργών δραστηριοτήτων στο ΦΑΚΕΛΟ υποδειγμάτων και οδηγιών).  Επισημαίνεται ότι σε περίπτωση που βάσει του παραπάνω εντύπου, η ημερομηνία έναρξης της επιχείρησης στη ΔΟΥ είναι μεταγενέστερη της 1/1/2016, αυτή δεν είναι επιλέξιμη στη δράση. |
|  | **Για Α.Ε.:**   * Ισχύον Καταστατικό (Νομαρχία ή ΓΕΜΗ ανάλογα με τη χρονική περίοδο)   Επισυνάπτετε **το ισχύον καταστατικό σύστασης ή το τελευταίο** **κωδικοποιημένο** **καταστατικό** που έχει κατατεθεί στην αρμόδια υπηρεσία.. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα νομαρχίας ή ηλεκτρονική σήμανση από ΓΕΜΗ. (βλ. σχετικό ενδεικτικό υπόδειγμα καταστατικού ΑΕ στο ΦΑΚΕΛΟ υποδειγμάτων και οδηγιών).   * Συγκρότηση ΔΣ & Ορισμός Νομίμου Εκπροσώπου (ΦΕΚ ή ΓΕΜΗ ανάλογα με τη χρονική περίοδο)   Επισυνάπτετε την απόφαση συγκρότησης του τελευταίου Διοικητικού Συμβουλίου της επιχείρησης, στην οποία ορίζονται ο/οι διαχειριστής/ες και ο/οι νόμιμος/οι εκπρόσωπος/οι της επιχείρησης, που είτε έχει δημοσιευθεί σε ΦΕΚ (επισυνάπτετε αντίγραφο του ΦΕΚ), είτε έχει κατατεθεί στο ΓΕΜΗ  (βλ. σχετικό ενδεικτικό υπόδειγμα συγκρότησης ΔΣ και Ορισμού Νομίμου Εκπροσώπου από το ΓΕΜΗ, στο ΦΑΚΕΛΟ υποδειγμάτων και οδηγιών).   * Απόφαση Γενικής Συνέλευσης ή Μετοχολόγιο από την οποία προκύπτει η ισχύουσα μετοχική σύνθεση με υπογραφή και σφραγίδα του νομίμου εκπροσώπου της επιχείρησης   Επισυνάπτετε αντίγραφο της **πιο πρόσφατης** απόφασης Γενικής Συνέλευσης (Τακτικής ή Έκτακτης), ή αντίγραφο του βιβλίου μετόχων, από τα οποία θα προκύπτει **η ισχύουσα μετοχική σύνθεση** της εταιρίας. Τα αντίγραφα θα πρέπει να φέρουν **σφραγίδα και υπογραφή του νομίμου εκπροσώπου**.  (βλ. σχετικό ενδεικτικό υπόδειγμα Απόφαση Γενικής Συνέλευσης και Μετοχολόγιο, στο ΦΑΚΕΛΟ υποδειγμάτων και οδηγιών).  **Για Ε.Π.Ε.:**   * Ισχύον Καταστατικό (Πρωτοδικείο ή ΓΕΜΗ ανάλογα με τη χρονική περίοδο)   Επισυνάπτετε **το πιο πρόσφατο κωδικοποιημένο καταστατικό (σε περίπτωση κωδικοποίησης) ή αρχικό καταστατικό σύστασης και όλες οι τροποποιήσεις του**. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα πρωτοδικείου ή ηλεκτρονική σήμανση από ΓΕΜΗ.  (βλ. σχετικά υποδείγματα καταστατικών για Ε.Π.Ε/Ι.Κ.Ε. στο ΦΑΚΕΛΟ υποδειγμάτων και οδηγιών).   * Πράξη εκπροσώπησης (ΦΕΚ εκπροσώπησης ή ΓΕΜΗ ανάλογα με τη χρονική περίοδο) σε περίπτωση που η εκπροσώπηση δεν προκύπτει από το ανωτέρω Καταστατικό   Επισυνάπτετε αντίγραφο του ΦΕΚ ορισμού του νομίμου εκπροσώπου της επιχείρησης ή Πιστοποιητικό εκπροσώπησης από το ΓΕΜΗ, **μόνο στην περίπτωση που στο καταστατικό δεν ορίζεται ο νόμιμος εκπρόσωπος της επιχείρησης.**  (βλ. σχετικό ενδεικτικό υπόδειγμα εκπροσώπησης από το ΓΕΜΗ, στο ΦΑΚΕΛΟ υποδειγμάτων και οδηγιών).  **Για Ο.Ε./Ε.Ε./Ι.Κ.Ε.:**   * Πλέον πρόσφατο καταστατικό επικυρωμένο από την αρμόδια Υπηρεσία (Πρωτοδικείο ή ΓΕΜΗ), στο οποίο θα αποτυπώνεται η Διαχείριση-Εκπροσώπηση   Επισυνάπτετε **το πιο πρόσφατο κωδικοποιημένο καταστατικό (σε περίπτωση κωδικοποίησης) ή αρχικό καταστατικό σύστασης και όλες οι τροποποιήσεις του**. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα πρωτοδικείου ή ηλεκτρονική σήμανση από ΓΕΜΗ.  (βλ. σχετικό ενδεικτικά υποδείγματα καταστατικών για Ο.Ε/Ε.Ε. στο ΦΑΚΕΛΟ υποδειγμάτων και οδηγιών).  **Για Ατομικές Επιχειρήσεις:** αρκεί η υποβολή του δικαιολογητικού με α/α : 2 (Κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr, εκτύπωση μεταγενέστερη από την ημερομηνία δημοσίευσης της πρόσκλησης)  (βλ. σχετικό ενδεικτικό υπόδειγμα κατάστασης ενεργών δραστηριοτήτων στο ΦΑΚΕΛΟ υποδειγμάτων και οδηγιών).  **Για Κοινωνικές Συνεταιριστικές Επιχειρήσεις του Ν. 4430/2016 όπως ισχύει:**   * Πιστοποιητικό εγγραφής στο Γενικό Μητρώο Φορέων Κοινωνικής και Αλληλέγγυας Οικονομίας, (βλ. σχετικό ενδεικτικό υπόδειγμα πιστοποιητικού εγγραφής στο ΦΑΚΕΛΟ υποδειγμάτων και οδηγιών). * Αρχικά υποβληθέν καταστατικό και η τελευταία τροποποίηση αυτού (αν υπάρχει) Θα πρέπει να είναι εμφανή τα στοιχεία κατάθεσης - σφραγίδα της υπηρεσίας. (βλ. σχετικό ενδεικτικό υπόδειγμα Καταστατικού για Κοιν.Σ.Επ στο ΦΑΚΕΛΟ υποδειγμάτων και οδηγιών).   **Για Συνεταιριστικές επιχειρήσεις:** Τα απαιτούμενα νομιμοποιητικά έγγραφα σύστασης και εκπροσώπησης που προβλέπονται με βάση το εκάστοτε ισχύον νομοθετικό πλαίσιο. (βλ. σχετικά ενδεικτικά υποδείγματα νομιμοποιητικών εγγράφων σύστασης και εκπροσώπησης στο ΦΑΚΕΛΟ υποδειγμάτων και οδηγιών. Ενδέχεται να υπάρχουν πρόσθετα νομιμοποιητικά έγγραφα, πέραν των πρότυπων τα οποία καλούνται να προσκομίσουν οι εν λόγω επιχειρήσεις). |
|  | 1. Καταστάσεις Επιθεώρησης Εργασίας (πίνακας προσωπικού) Ε4 (συμπεριλαμβανομένων τυχόν τροποποιήσεων αυτών) και για τις τέσσερις (4) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης   Επισυνάπτετε τους ετήσιους πίνακες, αλλά και τυχόν αρχικούς, συμπληρωματικούς και τροποποιητικούς πίνακες προσωπικού, που έχουν υποβληθεί το διάστημα των προηγούμενων της υποβολής τεσσάρων (4) κλεισμένων διαχειριστικών χρήσεων, για **όλες τις εγκαταστάσεις** (έδρα και υποκαταστήματα) της επιχείρησης όπου απασχολείται προσωπικό. Οι πίνακες θα πρέπει να φέρουν αριθμό πρωτοκόλλου και ημερομηνία κατάθεσης όπου απαιτείται (βλ. σχετικά ενδεικτικά υποδείγματα εντύπων Ε4 στο ΦΑΚΕΛΟ υποδειγμάτων και οδηγιών). Σημειώνεται ότι απαιτούνται μόνο τα ετήσια  ή/και συμπληρωματικά/τροποποιητικά έντυπα ωραρίου και δεν απαιτούνται τα τροποποιητικά αποδοχών ή αλλαγής βάρδιας (π.χ. 8ωρος υπάλληλος που έχει κυλιόμενο ωράριο, αλλά οι ημερήσιες ώρες εργασίας του παραμένουν σταθερές).   1. Αποδεικτικό Υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους **στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε** και για τις τέσσερις (4) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης.   Επισυνάπτετε το αποδεικτικό υποβολής που παράγεται από το TAXISnet, καθώς και συγκεντρωτική κατάσταση τέλους με τους εργαζόμενους της επιχείρησης, στην οποία θα αναγράφονται οι μέρες απασχόλησης, οι αποδοχές, οι κρατήσεις και οι φόροι που αναλογούν στον καθένα, για τις τέσσερις (4) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης (βλ. σχετικό ενδεικτικό υπόδειγμα Υποβολής δήλωσης Αποδοχών & Συντάξεων καθώς και συγκεντρωτική κατάσταση τέλους έτους στο ΦΑΚΕΛΟ υποδειγμάτων και οδηγιών).  Επισημαίνεται ότι για τον υπολογισμό του κριτηρίου Β2 θα λαμβάνονται υπόψη τα αντίστοιχα δικαιολογητικά για τα έτη 2018 και 2017, ενώ για την πλήρωση της κατ’ ελάχιστον απαίτησης της μισθωτής εργασίας (του κεφ.4 , σημείο 3), θα λαμβάνονται υπόψη τα αντίστοιχα δικαιολογητικά για το έτος 2018.  **Ετήσια Μονάδα Εργασίας (ΕΜΕ):** θεωρείται η πλήρης απασχόληση για διάστημα 1 έτους, δηλαδή η συμπλήρωση 40 ωρών εβδομαδιαίως (ή ότι προβλέπεται από την εργατική νομοθεσία σε ειδικές περιπτώσεις πχ εκπαίδευση) για 12 μήνες από ένα άτομο πλήρους απασχόλησης ή από περισσότερα άτομα μερικής απασχόλησης κατά το ίδιο διάστημα (**1 ΕΜΕ** = 12 ανθρωπομήνες = 300 ημέρες ασφάλισης = 2.080 ανθρωποώρες).  Ο υπολογισμός των ΕΜΕ πραγματοποιείται ως κάτωθι:   * Για εργαζόμενους πλήρους απασχόλησης (8ωρο): ΕΜΕ εργαζομένου = ημέρες ασφάλισης έτους/300 * Για εργαζόμενους με ωράριο μικρότερο των 8ωρών: ΕΜΕ εργαζομένου = ημέρες ασφάλισης μήνα Χ ώρες ανά ημέρα Χ μήνες απασχόλησης / 2080.   Στον παραπάνω υπολογισμό ΔΕΝ λαμβάνονται υπόψη εργαζόμενοι που κάνουν πρακτική άσκηση, που βρίσκονται σε άδεια λοχείας. |
|  | Άδεια λειτουργίας σε ισχύ ή αίτηση για έκδοση/ανανέωση  άδειας λειτουργίας ή βεβαίωση της αρμόδιας υπηρεσίας περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας. Σε περίπτωση που, σύμφωνα με την ισχύουσα νομοθεσία, δεν απαιτείται άδεια λειτουργίας, Υπεύθυνη Δήλωση του Νόμιμου Εκπροσώπου ότι δεν απαιτείται άδεια λειτουργίας με αναφορά στις σχετικές διατάξεις.  Επισυνάπτετε το σχετικό κατά περίπτωση δικαιολογητικό άδειας λειτουργίας για έναν, τουλάχιστον, επιλέξιμο ΚΑΔ της επιχείρησης.  Σε περίπτωση που δεν απαιτείται κάποιο δικαιολογητικό νόμιμης λειτουργίας, υποβάλλετε Υπεύθυνη Δήλωση του Νομίμου Εκπροσώπου, στην οποία θα αναφέρετε «Για τις δραστηριότητες της επιχείρησης με επωνυμία …………… την οποία νομίμως εκπροσωπώ, δεν απαιτείται έκδοση  άδειας λειτουργίας ή βεβαίωση περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας».  Θα πρέπει να πραγματοποιείται και αναφορά στις σχετικές διατάξεις όταν μία δραστηριότητα, ενώ εμπίπτει σε σχετικές διατάξεις περί αδειών, περιλαμβάνεται στις εξαιρέσεις αυτών. (βλ. σχετικό ενδεικτικό υπόδειγμα Υποβολής Άδειας Λειτουργίας και Υ.Δ περί μη υποχρέωσης έκδοσης άδειας λειτουργίας στο ΦΑΚΕΛΟ υποδειγμάτων και οδηγιών). |
|  | **Οικονομικά στοιχεία**, **ανάλογα με την κατηγορία βιβλίων :**  **Α. Επιχειρήσεις με τήρηση απλογραφικών βιβλίων:**  1. Έντυπα Ε3 **με αριθμό Δήλωσης (ηλεκτρονική υποβολή)** **και για τις τρεις (3) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης** για τις οποίες έχουν υποβληθεί τα επίσημα φορολογικά έντυπα.  Επισυνάπτετε αντίγραφα των υποβεβλημένων φορολογικών εντύπων (να φέρουν αριθμό δήλωσης) για πλήρεις διαχειριστικές χρήσεις (ολόκληρα έτη), από τα οποία εξάγονται τα στοιχεία που συμπληρώνονται στην αίτηση χρηματοδότησης και αφορούν τον κύκλο εργασιών, τα κέρδη προ φόρων, τόκων και αποσβέσεων κλπ (βλ. σχετικό ενδεικτικό υπόδειγμα εντύπου Ε3 στο ΦΑΚΕΛΟ υποδειγμάτων και οδηγιών).   1. Περιοδικές δηλώσεις ΦΠΑ (έντυπο Φ2), με αριθμό Δήλωσης (ηλεκτρονική υποβολή) για το έτος 2018.   (βλ. σχετικό ενδεικτικό υπόδειγμα Εντύπου Φ2 στο ΦΑΚΕΛΟ υποδειγμάτων και οδηγιών).  3. Τιμολόγια ή αποδείξεις λιανικής/παροχής υπηρεσιών για κάθε μήνα λειτουργίας της επιχείρησης για όλο το έτος 2018 (αρκεί ένα αποδεικτικό στοιχείο λειτουργίας για κάθε μήνα)   |  | | --- | |  |   **Β. Επιχειρήσεις με τήρηση διπλογραφικών βιβλίων**:   1. Ισολογισμοί-αποτελέσματα χρήσης 2. Έντυπα Ε3 **με αριθμό Δήλωσης (ηλεκτρονική υποβολή)**   και για τις **τρεις (3) κλεισμένες διαχειριστικές χρήσεις** **που προηγούνται του έτους υποβολής** **της αίτησης χρηματοδότησης** για τις οποίες έχουν υποβληθεί τα επίσημα φορολογικά έντυπα.  Όσον αφορά το σημείο (1) επισυνάπτετε αντίγραφα των υποβεβλημένων οικονομικών καταστάσεων στο ΓΕΜΗ για όσες επιχειρήσεις έχουν τη σχετική υποχρέωση (Σε περίπτωση που δεν έχει ολοκληρωθεί η διαδικασία δημοσίευσης τους στο ΓΕΜΗ, επισυνάπτεται ο υποβληθείς Ισολογισμός στο ΓΕΜΗ, καθώς και η σχετική αίτηση καταχώρησής του). Για ατομικές επιχειρήσεις επισυνάπτετε ισολογισμούς-αποτελέσματα χρήσης με σφραγίδα και υπογραφή του λογιστή της επιχείρησης ή του νομίμου εκπροσώπου (βλ. επισυναπτόμενο υπόδειγμα στο ΦΑΚΕΛΟ υποδειγμάτων και οδηγιών). Από τα παραπάνω εξάγονται στοιχεία που αφορούν το ενεργητικό της επιχείρησης και τυχόν διαθέσιμα κεφάλαια αυτής (φορολογηθέντα αποθεματικά, κέρδη εις νέον κλπ.) στην περίπτωση που έχει επιλεγεί σχετικός τρόπος κάλυψης της ιδίας συμμετοχής.  Όσον αφορά το σημείο (2) επισυνάπτονται αντίγραφα των υποβεβλημένων φορολογικών εντύπων (να φέρουν αριθμό δήλωσης) για πλήρεις διαχειριστικές χρήσεις (ολόκληρα έτη), από τα οποία εξάγονται τα στοιχεία που συμπληρώνονται στην αίτηση χρηματοδότησης και αφορούν τον κύκλο εργασιών, τα κέρδη προ φόρων, τόκων και αποσβέσεων, οι αγορές παγίων κλπ. (βλ. σχετικό ενδεικτικό υπόδειγμα εντύπου Ε3 στο ΦΑΚΕΛΟ υποδειγμάτων και οδηγιών).  3. Τιμολόγια ή αποδείξεις λιανικής/παροχής υπηρεσιών για κάθε μήνα λειτουργίας της επιχείρησης για όλο το έτος 2018 (αρκεί ένα αποδεικτικό στοιχείο λειτουργίας για κάθε μήνα)  4.Περιοδικές δηλώσεις ΦΠΑ (έντυπο Φ2), με αριθμό Δήλωσης (ηλεκτρονική υποβολή) για το έτος 2018.  (βλ. σχετικό ενδεικτικό υπόδειγμα Εντύπου Φ2 στο ΦΑΚΕΛΟ υποδειγμάτων και οδηγιών).  **Σημειώνονται τα κάτωθι:**  Τα παραπάνω δικαιολογητικά υποβάλλονται για τον υπολογισμό των βαθμολογικών κριτηρίων Β1 και Β3 σύμφωνα με τα οποία λαμβάνεται υπ’ όψη η κερδοφορία της επιχείρησης την τελευταία τριετία. |
| 7. | Υπεύθυνη δήλωση του Ν. 1599/86 από τον νόμιμο εκπρόσωπο της εταιρείας **με το γνήσιο της υπογραφής** σύμφωνα με το **υπόδειγμα Α** στο Παράρτημα IΧ. (βλ. σχετικό υπόδειγμα ΥΠΕΥΘΥΝΕΣ ΔΗΛΩΣΕΙΣ στο ΦΑΚΕΛΟ υποδειγμάτων και οδηγιών) |
| 8. | Υπεύθυνη Δήλωση από τον νόμιμο εκπρόσωπο της εταιρείας που αφορά στην πλήρωση της ιδιότητας ΜΜΕ σύμφωνα με το **υπόδειγμα Β** στο Παράρτημα ΙΧ.  Επισυνάπτετε υπεύθυνη δήλωση (βλ. σχετικό υπόδειγμα αρχείου word ΥΠΕΥΘΥΝΕΣ ΔΗΛΩΣΕΙΣ στο φάκελο των πρότυπων δικαιολογητικών ένταξης) με έτος βάσης υπολογισμού τη διαχειριστική χρήση που προηγείται του έτους υποβολής της αίτησης χρηματοδότησης, για την οποία έχουν υποβληθεί τα επίσημα φορολογικά έντυπα.  Για τον ορισμό της ιδιότητας ΜΜΕ της επιχείρησης ανατρέξτε στο αρχείο του οδηγού ΜΜΕ στο ΦΑΚΕΛΟ υποδειγμάτων και οδηγιών. |
| 9. | Υπεύθυνη Δήλωση Ν. 1599/86 των επιχορηγήσεων που έχουν λάβει κατά το παρελθόν ο φορέας της επένδυσης, καθώς και οι συνδεδεμένες και συνεργαζόμενες με το φορέα της επένδυσης επιχειρήσεις, σύμφωνα με το **υπόδειγμα Γ** στο Παράρτημα ΙΧ.  Επισυνάπτετε συμπληρωμένη την υπεύθυνη δήλωση (βλ. σχετικό υπόδειγμα αρχείου word ΥΠΕΥΘΥΝΕΣ ΔΗΛΩΣΕΙΣ στο ΦΑΚΕΛΟ υποδειγμάτων και οδηγιών), στην οποία περιλαμβάνονται επιχορηγήσεις για τις οποίες **η ενιαία επιχείρηση** (ο φορέας της επένδυσης και οι συνδεδεμένες με αυτόν επιχειρήσεις) είτε έχει λάβει έννομο δικαίωμα, είτε βρίσκονται σε στάδιο αξιολόγησης ή ένταξης, κατά τα τρία τελευταία οικονομικά έτη (τρέχον οικονομικό έτος και τα δύο προηγούμενα) |
| 10. | Στις περιπτώσεις συνδεδεμένων ή/και συνεργαζόμενων επιχειρήσεων σύμφωνα με τον ορισμό των ΜΜΕ του Παραρτήματος Ι του Κανονισμού (ΕΚ) 651/2014 της Επιτροπής της 17ης Ιουνίου 2014, θα προσκομίζονται κατ’ αναλογία τα εξής:   1. Απαιτούμενα δικαιολογητικά σχετικά με την Εταιρική/μετοχική σύνθεση, νόμιμη εκπροσώπηση και διαχείριση ανάλογα με τη νομική μορφή της επιχείρησης **(βλ. δικαιολογητικά με α/α 3)** 2. Έντυπο Ε3 **με αριθμό Δήλωσης (ηλεκτρονική υποβολή)** και για τις δύο (2) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης Επισυνάπτετε αντίγραφα των υποβεβλημένων φορολογικών εντύπων (να φέρουν αριθμό δήλωσης) από τα οποία εξάγονται τα στοιχεία που συμπληρώνονται στην αίτηση χρηματοδότησης και στη ΥΔ ΜΜΕ και αφορούν τον κύκλο εργασιών. (βλ. σχετικό ενδεικτικό υπόδειγμα Εντύπου Ε3 στο ΦΑΚΕΛΟ υποδειγμάτων και οδηγιών). 3. Ισολογισμοί - Αποτελέσματα χρήσης (για επιχειρήσεις με τήρηση διπλογραφικών βιβλίων) και για τις δύο (2) κλεισμένες διαχειριστικές χρήσεις που προηγούνται του έτους υποβολής της αίτησης χρηματοδότησης. Επισυνάπτετε αντίγραφα των υποβεβλημένων οικονομικών καταστάσεων στο ΓΕΜΗ για όσες επιχειρήσεις έχουν τη σχετική υποχρέωση, ενώ για τις ατομικές επιχειρήσεις επισυνάπτετε ισολογισμούς-αποτελέσματα χρήσης με σφραγίδα και υπογραφή του λογιστή της επιχείρησης ή του νομίμου εκπροσώπου. Από τα παραπάνω εξάγονται στοιχεία που αφορούν το ενεργητικό της επιχείρησης 4. Ετήσιοι Πίνακες Προσωπικού (Ε4) & τυχόν Τροποποιητικοί Πίνακες και για τις τρεις (3) τελευταίες διαχειριστικές χρήσεις που προηγούνται του έτους υποβολής της αίτησης χρηματοδότησης   Επισυνάπτετε τους ετήσιους πίνακες αλλά και τυχόν αρχικούς, συμπληρωματικούς και τροποποιητικούς πίνακες προσωπικού για όλες τις εγκαταστάσεις της επιχείρησης όπου απασχολείται προσωπικό. Οι πίνακες θα πρέπει να φέρουν αριθμό πρωτοκόλλου και ημερομηνία κατάθεσης όπου απαιτείται (βλ. σχετικά ενδεικτικά υποδείγματα εντύπων Ε4 στο ΦΑΚΕΛΟ υποδειγμάτων και οδηγιών).   1. Αποδεικτικό Υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους **στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε** και για τις τρείς (3) τελευταίες διαχειριστικές χρήσεις που προηγούνται του έτους υποβολής της αίτησης χρηματοδότησης Επισυνάπτετε το αποδεικτικό υποβολής που παράγεται από το TAXISnet, καθώς και συγκεντρωτική κατάσταση τέλους με τους εργαζόμενους της επιχείρησης, στους οποίους θα αναγράφονται οι μέρες απασχόλησης, οι αποδοχές, οι κρατήσεις και οι φόροι που αναλογούν στον καθένα, τα σύνολα των οποίων θα πρέπει να ταυτίζονται με το αποδεικτικό υποβολής δήλωσης αποδοχών και συντάξεων (βλ. σχετικό ενδεικτικό υπόδειγμα Υποβολής δήλωσης Αποδοχών & Συντάξεων καθώς και συγκεντρωτική κατάσταση τέλους έτους στο ΦΑΚΕΛΟ υποδειγμάτων και οδηγιών).   **Τα δικαιολογητικά με α/α 10.2, 10.3, για τις τυχόν συνδεδεμένες ή/και συνεργαζόμενες επιχειρήσεις θα πρέπει να υποβάλλονται, ως προς τα φορολογικά έτη τους (π.χ. 2017, 2016 ), κατ’ αντιστοιχία με τα υποβληθέντα επίσημα φορολογικά έντυπα της αιτούσας προς χρηματοδότησης επιχείρησης (π.χ. 2017, 2016 )**  Τα δικαιολογητικά για το απασχολούμενο προσωπικό με α.α 10.4 και 10.5 θα αφορούν τα φορολογικά έτη 2018, 2017 και 2016  **Σημειώνεται ότι για τις περιπτώσεις συνδεδεμένων/συνεργαζόμενων επιχειρήσεων που δραστηριοποιούνται εκτός Ελλάδας θα υποβάλλονται τα αντίστοιχα ως ανωτέρω ισοδύναμα δικαιολογητικά/έγγραφα που ισχύουν στην αντίστοιχη χώρα.** |
| 11 | Φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Επιτροπής  Επισυνάπτετε φορολογική ενημερότητα για κάθε νόμιμη χρήση εκτός είσπραξης και εκτός μεταβίβασης ακινήτου ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Επιτροπής (βλ. σχετικό ενδεικτικό υπόδειγμα στο ΦΑΚΕΛΟ υποδειγμάτων και οδηγιών). |
| 12 | **Δικαιολογητικά Εξασφάλισης ιδιωτικής συμμετοχής Επενδυτικού Σχεδίου:**  **(Δεν αποτελούν τυπικά δικαιολογητικά συμμετοχής στη δράση και η μη επισύναψη σχετικών εντύπων επιφέρει μηδενισμό του βαθμολογικού κριτηρίου Β4):**  Η δυνατότητα κάλυψης της Ιδιωτικής Συμμετοχής, κατά την αξιολόγηση των αιτήσεων χρηματοδότησης, απαιτεί την προσκόμιση με τον φάκελο υποψηφιότητας αποδεικτικών στοιχείων από πλευράς δυνητικού δικαιούχου, τα οποία ανάλογα με την περίπτωση κάλυψης που επικαλείται στην αίτησή του, είναι :  **ΙΔΙΑ ΣΥΜΜΕΤΟΧΗ**  **Α) Αν ο φορέας της επένδυσης έχει αποφασίσει να προβεί σε αύξηση εταιρικού/ μετοχικού κεφαλαίου με χρήση μετρητών**   * Τραπεζικές βεβαιώσεις στις οποίες αναφέρονται τα διαθέσιμα υπόλοιπα των λογαριασμών των εταίρων/μετόχων της επιχείρησης έως την προηγούμενη μέρα πριν την ημερομηνία της ηλεκτρονικής υποβολής της αίτησης χρηματοδότησης και όχι προγενέστερη της τελευταίας ημέρας του προηγούμενου μήνα πριν την ημερομηνία της ηλεκτρονικής υποβολής της αίτησης χρηματοδότησης. Η ημερομηνία διαθέσιμων υπολοίπων θα πρέπει να είναι η ίδια για όλες τις τραπεζικές βεβαιώσεις και για όλους τους εταίρους/μετόχους. * Βεβαιώσεις κατοχής κινητών αξιών (ομολόγων, μετοχών εισηγμένων εταιρειών, μερίδια αμοιβαίων κεφαλαίων) στις οποίες αποτιμάται η τρέχουσα αξία τους της τελευταίας ημέρας του προηγούμενου μήνα πριν την ημερομηνία της ηλεκτρονικής υποβολής της αίτησης χρηματοδότησης.   Για τις Ατομικές Επιχειρήσεις η καταβολή του κεφαλαίου αποδεικνύεται με όμοια ως προς τα ανωτέρω σημεία στοιχεία του «Επιχειρηματία».  Κατά την υλοποίηση της επένδυσης και πριν την πρώτη εκταμίευση, θα ελεγχθεί ότι έχει πραγματοποιηθεί η απαιτούμενη αύξηση κεφαλαίου.  **Β) Αν ο φορέας της επένδυσης θα προβεί σε κάλυψη της ιδίας συμμετοχής με χρήση των φορολογηθέντων αποθεματικών, όπως αυτά προβλέπονται από την κείμενη νομοθεσία, εκτός του τακτικού, χωρίς να απαιτείται αύξηση του μετοχικού ή εταιρικού κεφαλαίου και υπό τον όρο ότι τα αποθεματικά αυτά δεν θα μπορούν να διανεμηθούν πριν την παρέλευση συγκεκριμένου χρονικού διαστήματος (πχ. 3 ή 5 έτη) από την ολοκλήρωση και έναρξη παραγωγικής λειτουργίας της επένδυσης.**  Ο τρόπος κάλυψης ίδιας συμμετοχής με φορολογηθέντα (προαιρετικά ή ελεύθερα σκοπού) αποθεματικά (εκτός του τακτικού) είναι αποδεκτός εφόσον: (α) δεν έχουν χρησιμοποιηθεί ως ίδια συμμετοχή σε άλλο ενισχυόμενο επενδυτικό σχέδιο, (β) τεκμηριώνεται βάσει λογιστικών εγγραφών (οικονομικές καταστάσεις της τελευταίας κλεισμένης χρήσης , για την οποία έχουν υποβληθεί τα επίσημα φορολογικά έντυπα καθώς και των σχετικών εταιρικών πράξεων (απόφαση Γ.Σ. της εταιρείας), (γ) αξιολογείται λαμβανομένης υπόψη της οικονομικής κατάστασης της επιχείρησης σχετικά με το ότι η χρήση των εν λόγω κεφαλαίων ως ίδια συμμετοχή για την επένδυση δεν θα δημιουργήσει προβλήματα ρευστότητας στην επιχείρηση μετά την αφαίρεση των ποσών αυτών από τα διαθέσιμά της. Τα αποθεματικά αυτά πρέπει να εμφανίζονται σε ιδιαίτερο λογαριασμό στα λογιστικά βιβλία της επιχείρησης.  Υπεύθυνη δήλωση του νομίμου εκπροσώπου στην οποία θα αναφέρεται ότι τα φορολογηθέντα αποθεματικά που προκύπτουν από τις επισυνάπτόμενες οικονομικές καταστάσεις του έτους (συμπληρώνεται η τελευταία κλεισμένη χρήση για την οποία έχουν υποβληθεί επίσημα φορολογικά έντυπα) μέρος ή το σύνολο των οποίων θα χρησιμοποιηθεί για την υλοποίηση του επενδυτικού σχεδίου, δεν έχουν χρησιμοποιηθεί ως ίδια συμμετοχή σε άλλο ενισχυόμενο επενδυτικό σχέδιο, υπάρχουν διαθέσιμα στην επιχείρηση και δεν θα διανεμηθούν πριν την παρέλευση συγκεκριμένου χρονικού διαστήματος (πχ. 3 ή 5 έτη) από την ολοκλήρωση και έναρξη παραγωγικής λειτουργίας της επένδυσης.  (βλ. σχετικό ενδεικτικό υπόδειγμα στο ΦΑΚΕΛΟ υποδειγμάτων και οδηγιών).  **Γ) Αύξηση εταιρικού/μετοχικού κεφαλαίου από κεφαλαιοποίηση υφιστάμενων κεφαλαίων της επιχείρησης, ως εξής:**  **i) Κεφαλαιοποίηση των υποχρεώσεων της επιχείρησης προς τους μετόχους/ εταίρους**  Η αύξηση πραγματοποιείται από υφιστάμενα κεφάλαια της επιχείρησης ή των  εταίρων/μετόχων αυτής, τα οποία βρίσκονται κατά τον χρόνο υποβολής της αίτησης φορέα υπό τη μορφή μη διανεμημένων μερισμάτων, υποχρεώσεων προς εταίρους/μετόχους, εφόσον δηλώνεται η δέσμευση των εταίρων/ μετόχων να τα εισφέρουν ως μετοχικό κεφάλαιο. Η παραπάνω χρήση των εν λόγω κεφαλαίων είναι αποδεκτή εφόσον: (α) τεκμηριώνεται βάσει λογιστικών εγγραφών (οικονομικές καταστάσεις της τελευταίας κλεισμένης χρήσης για την οποία έχουν υποβληθεί τα επίσημα φορολογικά έντυπα και αναλυτικό καθολικό της ομάδα 5) και εταιρικών πράξεων (απόφαση Γ.Σ. της εταιρείας) και (β) αξιολογείται, λαμβανομένης υπόψη της οικονομικής κατάστασης της επιχείρησης, ότι η χρήση των εν λόγω κεφαλαίων για την επένδυση δεν θα δημιουργήσει προβλήματα ρευστότητας στην επιχείρηση  Επισυνάπτετε το αναλυτικό καθολικό της ομάδας 5 της τελευταίας κλεισμένης χρήσης για την οποία έχουν υποβληθεί τα επίσημα φορολογικά έντυπα.  **ii) Κεφαλαιοποίηση του Υπολοίπου κερδών εις Νέο** Η αύξηση πραγματοποιείται από υφιστάμενα κεφάλαια της επιχείρησης ή των εταίρων/μετόχων αυτής, τα οποία βρίσκονται κατά το χρόνο υποβολής της αίτησης στην επιχείρηση υπό τη μορφή κερδών εις νέο. Η παραπάνω χρήση των εν λόγω κεφαλαίων είναι αποδεκτή εφόσον: (α) τεκμηριώνεται βάσει λογιστικών εγγραφών (οικονομικές καταστάσεις της τελευταίας κλεισμένης χρήσης για την οποία έχουν υποβληθεί τα επίσημα φορολογικά έντυπα) και εταιρικών πράξεων (απόφαση Γ.Σ. της εταιρείας) και (β) αξιολογείται, λαμβανομένης υπόψη της οικονομικής κατάστασης της επιχείρησης, ότι η χρήση των εν λόγω κεφαλαίων για την επένδυση δεν θα δημιουργήσει προβλήματα ρευστότητας στην επιχείρηση.  **ΕΠΙΣΗΜΑΝΣΕΙΣ**  Όσον αφορά στην κάλυψη των ίδιων πόρων (ίδια συμμετοχή) με αύξηση μετοχικού ή εταιρικού κεφαλαίου είναι αποδεκτή με τις εξής προϋποθέσεις:  • Για ΟΕ και ΕΕ η αύξηση θα πρέπει να πραγματοποιείται μετά την υποβολή της αίτησης του επενδυτικού σχεδίου.  • Για ΑΕ και ΕΠΕ η αύξηση δύναται να πραγματοποιείται και πριν την υποβολή του επενδυτικού σχεδίου υπό την προϋπόθεση ότι μέχρι τον χρόνο υποβολής της αίτησης υπαγωγής του επενδυτικού σχεδίου, το κεφάλαιο αυτό αποδεδειγμένα υφίσταται με τη μορφή διαθεσίμων της εταιρείας και δεν έχει αναλωθεί.  • Θα πρέπει να έχει ολοκληρωθεί (πιστοποίηση καταβολής αύξησης εταιρικού/μετοχικού κεφαλαίου) μέχρι την ημερομηνία υποβολής του πρώτου αιτήματος επαλήθευσης πιστοποίησης δαπανών και θα πρέπει να υποβληθούν τα οριζόμενα στην παράγραφο Δ της παρόντος Παραρτήματος.  **Σημείωση:** Όταν μια επιχείρηση - μέτοχος δηλώνει ότι θα καλύψει την ιδία συμμετοχή του φορέα της επένδυσης με κεφαλαιοποίηση κερδών εις νέον ή με δέσμευση των φορολογηθέντων αποθεματικών της, πρέπει να ελέγχεται ότι υπάρχει επαρκής ρευστότητα. Για τον υπολογισμό της ρευστότητας αφαιρούμε από το κυκλοφορούν ενεργητικό τις βραχυπρόθεσμες υποχρεώσεις. Η ρευστότητα πρέπει να είναι θετική και μετά την αφαίρεση του ποσού της Ιδίας Συμμετοχής.  **Δ) Αν ο φορέας της επένδυσης έχει ήδη προβεί σε αύξηση εταιρικού/ μετοχικού κεφαλαίου πριν την υποβολή του επενδυτικού σχεδίου**  **Για κεφαλαιουχικές εταιρείες (Α.Ε. - Ε.Π.Ε. - Ι.Κ.Ε.)**  • Αποφάσεις Γενικής Συνέλευσης Μετόχων/Εταίρων για την αύξηση του μετοχικού κεφαλαίου και Φ.Ε.Κ. δημοσίευσή αυτών (πρέπει να αναφέρεται ρητά ο σκοπός).  • Πρακτικά του Διοικητικού Συμβουλίου (για τις Α.Ε.) για την πιστοποίηση της καταβολής του μετοχικού κεφαλαίου και Φ.Ε.Κ. δημοσίευσής αυτών ή σχετική καταχώρηση στο μητρώο Ανωνύμων Εταιρειών εφόσον εκκρεμεί η δημοσίευση.  • Κίνηση (καρτέλες) των λογαριασμών 40 και 43 στην μεγαλύτερη δυνατή ανάλυσή τους.  • Αποδεικτικά κατάθεσης της εισφοράς μετρητών στο Τραπεζικό λογαριασμό όψεως της εταιρείας, κίνηση του λογαριασμού αυτού της τελευταίας ημέρας του προηγούμενου μήνα πριν την ημερομηνία της ηλεκτρονικής υποβολής της αίτησης χρηματοδότησης και αποδεικτικό καταβολής του Φόρου Συγκέντρωσης Κεφαλαίου.  **Για τις προσωπικές εταιρείες (Ο.Ε, Ε.Ε.)**  • Καταστατικό της εταιρείας ή / και τροποποιήσεις του καταστατικού της εταιρείας για την αύξηση του κεφαλαίου τα οποία φέρουν τη θεώρηση (σφράγιση) του αρμόδιου φορέα στο οποίο έχουν κατατεθεί.  • Βεβαίωση μεταβολών από Γ.Ε.ΜΗ  • Σε περίπτωση που ο φορέας τηρεί Βιβλία Γ΄ Κατηγορίας κίνηση (καρτέλες) των λογαριασμών 40 και 43 για στη μεγαλύτερη δυνατή ανάλυση.  • Αποδεικτικά κατάθεσης της εισφοράς μετρητών στο τραπεζικό λογαριασμό όψεως της εταιρείας για καταβολή ή αύξηση του Εταιρικού Κεφαλαίου, κίνηση του λογαριασμού αυτού πριν την ημερομηνία της ηλεκτρονικής υποβολής της αίτησης χρηματοδότησης και αποδεικτικό καταβολής του Φόρου Συγκέντρωσης Κεφαλαίου.  **Ε) ΜΕΣΑ ΥΠΟΛΟΙΠΑ ΕΠΑΓΓΕΛΜΑΤΙΚΩΝ ΤΡΑΠΕΖΙΚΩΝ ΛΟΓΑΡΙΑΣΜΩΝ** Βεβαίωση μέσου υπολοίπου για κάθε επαγγελματικό τραπεζικό λογαριασμό στον οποίο είναι δικαιούχος ο δυνητικός δικαιούχος. Η περίοδος του μέσου υπολοίπου επιλέγεται από τον δυνητικό δικαιούχο και δεν μπορεί να είναι μικρότερη των τριών μηνών ή μεγαλύτερη του έτους, που προηγείται του μήνα υποβολής της αίτησης χρηματοδότησης. Η ως άνω ημερομηνία θα είναι κοινή για όλους τους τραπεζικούς λογαριασμούς.  Αν χρησιμοποιηθούν δύο ή τρεις λογαριασμοί της εταιρείας ως απόδειξη ιδιωτικής συμμετοχής θα πρέπει η χρονική διάρκεια των μέσων υπολοίπων να είναι η ίδια.  Για τις ατομικές επιχειρήσεις οι βεβαιώσεις δύναται να είναι είτε από λογαριασμούς όψεως ή από εμπορικούς (να φαίνεται στη βεβαίωση) ή από δηλωμένους επαγγελματικούς λογαριασμούς στην ΑΑΔΕ **(θα πρέπει να επισυνάπτεται επιπλέον και η σχετική εκτύπωση από το taxisnet προς τεκμηρίωση)**  H τεκμηρίωση της ίδιας συμμετοχής μπορεί να γίνει με υπόλοιπα τραπεζικών λογαριασμών από τράπεζες του εξωτερικού, αρκεί να πρόκειται για χρηματοπιστωτικό ίδρυμα το οποίο λειτουργεί νόμιμα στην χώρα εγκατάστασής του.  Επισυνάπτετε βεβαιώσεις μέσου υπολοίπου **επαγγελματικών** τραπεζικών λογαριασμών **που περιλαμβάνουν υποχρεωτικά το μέσο υπόλοιπο του λογαριασμού για τους τρεις κλεισμένους μήνες που προηγούνται της υποβολής της αίτησης χρηματοδότησης** και δύναται να εκτείνεται μέχρι και ένα έτος πριν το μήνα υποβολής της αίτησης χρηματοδότησης (Η βεβαίωση θα πρέπει να περιλαμβάνει ολόκληρους μήνες).  **Παράδειγμα**: Υποβάλλετε αίτηση χρηματοδότησης στις 27/2/2019. Η βεβαίωση θα πρέπει να περιλαμβάνει υποχρεωτικά το διάστημα από 1/11/2018 έως 31/1/2019, ενώ δύναται να συμπεριλαμβάνει περισσότερους των τριών μηνών (συνεχόμενους και ολόκληρους μήνες, έως 12) μεταξύ 1/2/2018 έως 31/1/2019.  **ΣΤ) ΔΑΝΕΙΟ**  • Έγκριση δανείου ή σύμβαση δανείου από χρηματοπιστωτικό ίδρυμα το οποίο λειτουργεί νόμιμα στη χώρα εγκατάστασής του.  Στις ανωτέρω περιπτώσεις θα πρέπει να αναφέρονται οι βασικοί όροι της έγκρισης ή της πρόθεσης δανειοδότησης, όπως:  • Αντικείμενο και προϋπολογισμός της δανειοδοτούμενης επένδυσης  • Το ύψος του εγκεκριμένου δανείου  • Η διάρκεια και ο χρόνος αποπληρωμής του  • Το επιτόκιο  • Οι απαιτούμενες εξασφαλίσεις για την χορήγησή του Ειδικότερα στην περίπτωση έγκρισης δεν θα πρέπει να αναφέρεται στο σχετικό δικαιολογητικό ότι χορηγείται στο πλαίσιο του προγράμματος με εκχώρηση της επιχορήγησης.  **Επισημαίνεται ότι η έγκριση δανείου θα πρέπει να φέρει ημερομηνία προγενέστερη της ημερομηνίας υποβολής της αίτησης του επενδυτή.**  **Διευκρινίσεις/Επισημάνσεις για τους τρόπους κάλυψης ιδίας συμμετοχής:**   * Δε γίνονται αποδεκτές βεβαιώσεις τραπεζών οι οποίες αναφέρουν ότι επιχείρηση διατηρεί αλληλόχρεο λογαριασμό του οποίου το όριο πίστωσης επαρκεί να καλύψει την ιδιωτική συμμετοχή. Θα πρέπει πριν την υποβολή να έχει γίνει πρόσθετη πράξη που θα αναφέρει τα σημεία που αναλύονται ανωτέρω στην περίπτωση ΣΤ) ΔΑΝΕΙΟ * Δε δύναται να χρησιμοποιηθεί συνδυασμός των τρόπων κάλυψης της ιδιωτικής συμμετοχής με αύξηση κεφαλαίου και χρήσης μέσων υπολοίπων επαγγελματικών λογαριασμών (με εξαίρεση την χρήση δανείου). * Εξοφλημένα παραστατικά τα οποία έχουν αποπληρωθεί (από την ημερομηνία έναρξης επιλεξιμότητας δαπανών) έως την υποβολή της πρότασης, δεν γίνονται αποδεκτά ως αποδεικτικά απόδειξης κάλυψης ιδίας συμμετοχής. |

**ΕΠΙΣΗΜΑΝΣΗ:**

**Ο ηλεκτρονικός φάκελος υποψηφιότητας** θα **περιλαμβάνει υποχρεωτικά** **όλα τα απαιτούμενα ως ανωτέρω δικαιολογητικά – κατά περίπτωση - του Παραρτήματος Ι «Δικαιολογητικά Υποβολής/Ένταξης»** σε μη επεξεργάσιμη ηλεκτρονική μορφή αρχείου (πχ αρχείο τύπου pdf).

Ο ΕΦ διατηρεί το δικαίωμα να ζητήσει οποιοδήποτε άλλο δικαιολογητικό στοιχείο προκειμένου να διασταυρωθεί η ακρίβεια των δηλωθέντων ή/και να ζητήσει επικαιροποίηση των δικαιολογητικών κάλυψης της ιδιωτικής συμμετοχής.